cyanic-selkie/wikianc huggingface dataset:
ઝંસ્કાર નદી
સ્ત્રોત અને માર્ગ
ઝંસ્કાર નદીના ઉપલા ભાગમાં તેની બે શાખાઓ છે. પ્રથમ શાખા ડોડા નદી 4,400 મીટર (14,400 ફૂટ) ઊંચા પૅન્સી લા (ઘાટ) ખાતેથી શરૂ થાય છે અને દક્ષિણપૂર્વ દિશામાં મુખ્ય ઝંસ્કાર ખીણ સાથે સાથે વહેતી ઝંસ્કારના મુખ્ય શહેર પદુમ તરફ જાય છે. બીજી શાખા પોતે બે ઉપનદીઓના સમાવેશથી બને છે - શિંગો લા ઘાટ પાસેથી નીકળતી કરગ્યાગ નદી અને બારાલાચ ઘાટ પાસેથી નીકળતી ત્સરાપ નદી - જેનો સંગમ પુરને નદી નજીક થાય છે, જેના પછી તેને લુંગ્નક નદી અથવા ત્સરાપ નદી કહેવામાં આવે છે અને ઉત્તરપશ્ચિમ દિશામાં એક ઊંડી ખીણમાં થઈને ઝંસ્કાર ખીણના મધ્ય બાગ તરફ જાય છે, જ્યાં તે ડોડા નદીમાં વિલિન થઈ ઝંસ્કાર નદી કહેવાય છે. આ પૂર્વઉત્તર દિશામાં ઝંસ્કાર નદી સાંકડી ઊંડી ખીણમાંથી નીકળી લડાખ ક્ષેત્રમાં નિમ્મુ નજીક સિંધુ નદીમાં વિલિન થઈ જાય છે.
સંદર્ભો
શ્રેણી:ભારતની નદીઓ શ્રેણી:લડાખ
દૂધરેજ
દૂધરેજ એ સુરેન્દ્રનગરથી ઉત્તર- પશ્ચિમ દિશામાં પાંચ કિમી દૂર આવેલું નગર છે. દૂધરેજ નગર વઢવાણ શહેર સાથે સીધું જોડાયેલું છે.
યાત્રાધામ
દૂધરેજ સમગ્ર રબારી/ગોપાલક સમાજનું મુખ્ય યાત્રાધામ છે. અહીંના આરાધ્યદેવ ભગવાન શ્રીરામ છે અને તે શ્રી વટપતિ કે "વડવાળા" નામે જાણીતા છે. આ સ્થળે રબારી સમાજના મુખ્ય ગુરૂની ગાદી આવેલી છે. હાલના સમયમાં (ઇ. સ. ૨૦૦૭) પરમ પૂજ્ય ધર્મ ધૂરંધર શ્રી કણીરામબાપૂ મહંત શ્રી છે.
આંબલીયા (તા.જુનાગઢ)
આંબલીયા ભારત દેશનાં પશ્ચિમી ભાગમાં સ્થિત ગુજરાત રાજ્યના જુનાગઢ જિલ્લાના જુનાગઢ તાલુકામાં આવેલું ગામ છે. આંબલીયા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
વસતી
વસ્તી ગણતરી ૨૦૧૧ પ્રમાણે ગામમાં ૨૪૪ કુટુંબો મળી કુલ વસ્તી ૧૧૪૩ની છે. જેમાં ૫૯૪ પુરુષો અને ૫૪૯ સ્ત્રીઓ છે. જેમાં ૦-૬ વર્ષ વયજુથનાં બાળકોની સંખ્યા ૧૧૨ છે. અહીં ૪૩૯ પુરુષો અને ૩૨૫ સ્ત્રીઓ મળી કુલ ૭૬૪ લોકો ભણેલાં છે, આમ સાક્ષરતા દર ૬૬.૮૪% છે.
સંદર્ભો
શ્રેણી:જૂનાગઢ તાલુકો
ઢાઢરા
ઢાઢરા ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા ડુંગરાળ તેમજ જંગલ વિસ્તાર ધરાવતા ડાંગ જિલ્લાના વઘઇ તાલુકામાં આવેલું  ગામ છે. આ ગામમાં પ્રાથમિક શાળાની સગવડ પ્રાપ્ય છે. ઢાઢરા ગામમાં ૧૦૦ ટકા આદિવાસી લોકો વસે છે. તેઓ પરસ્પર સામાન્ય વહેવારમાં ડાંગી ભાષા એટલે કે કુકણા બોલીનો ઉપયોગ કરે છે. આ ગામ જંગલોથી ભરપૂર ડુંગરાળ પ્રદેશમાં આવેલું છે.
આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ઉપરાંત અહીંના લોકો જંગલમાંથી મહુડાનાં ફુલ તેમ જ બી,  ખાખરાનાં પાન, ટીમરુનાં પાન, સાગનાં બી, કરંજના બી જેવી ગૌણ વનપેદાશો એકઠી કરી તેને વેચીને પણ પોતાનું ગુજરાન ચલાવે છે.
શ્રેણી:વઘઇ તાલુકો
સરકુઇ
સરકુઇ ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા  સુરત જિલ્લાના કુલ ૯ (નવ) તાલુકાઓ પૈકીના એક એવા માંડવી  તાલુકામાં આવેલું એક  ગામ છે. સરકુઇ ગામમાં ખાસ કરીને આદિવાસીઓ વસે છે. આ ગામમાં પ્રાથમિક શાળા, આંગણવાડી, પંચાયતઘર, દુધની ડેરી વગેરે સવલતો પ્રાપ્ય છે. ગામના લોકો વ્યવસાયમાં મુખ્યત્વે ખેતી, ખેતમજૂરી, પશુપાલન જેવાં કાર્યો કરે છે. જુવાર, મગફળી, ડાંગર, ચણા, વાલ, તુવર અને અન્ય શાકભાજી અહીંનાં ખેત- ઉત્પાદનો છે. આ ઉપરાંત કેટલાક ખેડૂતો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે.
શ્રેણી:માંડવી તાલુકો(સુરત) શ્રેણી:સુરત જિલ્લો
માતરવાણીયા (તા. માળીયા હાટીના)
ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા   જૂનાગઢ જિલ્લામાં આવેલા કુલ ૧૦ (દસ) તાલુકાઓ પૈકીના એક એવા   માળીયા હાટીના તાલુકામાં આવેલું એક  ગામ છે. ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
નુગર
નુગર ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા મહેસાણા જિલ્લાના મહેસાણા તાલુકામાં આવેલું એક ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ડાંગર, બાજરી, તમાકુ, બટાટા, શક્કરીયાં તેમજ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમજ દૂધની ડેરી જેવી સવલતો પ્રાપ્ય થયેલી છે.
શ્રેણી:મહેસાણા તાલુકો
અંગોલાનો રાષ્ટ્રધ્વજ
અંગોલાનો રાષ્ટ્રધ્વજ એક સરખા બે આડા પટ્ટા, ઉપર લાલ અને નીચે કાળો. વચ્ચે સોનેરી તારાસહિત દાંતાવાળું ચક્ર અને ધારિયું(પહોળો છરો) ધરાવે છે.
ધ્વજ ભાવના
લાલ રંગ સ્વતંત્રતા સંઘર્ષ દરમિયાનના એન્ગોલન્સ લોકોના રક્ત છાંટણાઓનો અને કાળો રંગ તે આફ્રિકાનો ભાગ છે તે દર્શાવવા માટે છે. વચ્ચેનું ચક્ર કામદારો અને ઉદ્યોગનું તથા ધારિંયુ ખેડૂતવર્ગનું પ્રતિનિધિત્વ કરે છે. સોનેરી તારો ઉજ્જવળ ભવિષ્યનું પ્રતિક છે.
શ્રેણી:રાષ્ટ્રધ્વજો
રાવણ
thumb|રાવણના પુતળાનું દહન thumb|પિત્તળના રથ પર રાવણ, સીઅર્સોલ રાજબારી, પશ્ચિમ બંગાળ, ભારત રાવણ રામાયણનું એક વિશેષ પાત્ર છે. રાવણ લંકાનો રાજા હતો. તે પોતાના દસ માથાંને લીધે પણ ઓળખાતો હતો, જેને લીધે તેનું નામ દશાનન (દશ = દસ + આનન = મુખ) પડ્યું. રાવણમાં અવગુણની અપેક્ષાએ ગુણ અધિક હતા. કદાચ રાવણ ન હોત તો રામાયણની રચના પણ ન થઈ હોત. જોવા જઈએ તો રામકથામાં રાવણ જ એવું પાત્ર છે જે રામનાં ઉજ્જ્વળ ચરિત્રને ઉભારવાનું કામ કરે છે. રાવણ ભગવાન શિવ નો અનન્ય ભક્ત હતો..
રાવણના ઉદયની માન્યતાઓ
પદ્મપુરાણ, શ્રીમદ્ ભાગવતમ્, કૂર્મપુરાણ, રામાયણ, મહાભારત, દશાવતારચરિત, વગેરે ગ્રંથોમાં રાવણનો ઉલ્લેખ થયો છે. રાવણના ઉદય વિષે વિવિધ ગ્રંથોમાં જુદો-જુદો ઉલ્લેખ મળે છે.
રાવણના જન્મની કથા
પૂર્વકાળ માં બ્રહ્માજી એ અનેક જીવ જંતુ બનાવ્યા અને તેમને સમુદ્ર ના જળ ની રક્ષા કરવા માટે કહ્યું ત્યારે તે જંતુઓમાં થી અમુક બોલ્યાં કે અમે આનું રક્ષણ (રક્ષા) કેવીરીતે કરીશું અને અમુકો એ કહ્યું કે અમે આનું યક્ષણ (પૂજા) કરીશું. આના પર બ્રહ્માજી એ કહ્યું કે જે રક્ષણ કરશે તે રાક્ષસ કહેવાશે અને જે યક્ષણ કરશે તે યક્ષ કહેવાશે. આ પ્રકારે તે બે જાતિયોં માં વહેંચાઈ ગયા. રાક્ષસોં માં હેતિ અને પ્રહેતિ બે ભાઈ હતાં. પ્રહેતિ તપસ્યા કરવા ચાલ્યો ગયો, પરંતુ હેતિ એ ભયા સાથે લગ્ન કર્યાં, જેથી તેને વિદ્યુત્કેશ નામક પુત્ર ઉત્પન્ન થયો. વિદ્યુત્કેશને સુકેશ નામક પરાક્રમી પુત્ર થયો. સુકેશ ને માલ્યવાન, સુમાલી અને માલી નામક ત્રણ પુત્ર થયા. ત્રણે જણા એ ને બ્રહ્માજી ની તપસ્યા કરી વરદાન પ્રાપ્ત કરી લીધું કે અમારો પ્રેમ અતુટ રહે અને અમને કોઈ પરાજિત ન કરી શકે. વરદાન પામી તેઓ નિર્ભય થઈ ગયાં અને સુરોં, અસુરોં ને સતાવવા માંડ્યાં. તેમણે વિશ્‍વકર્મા ને એક અત્યંત સુંદર નગર બનાવવા માટે કહ્યું. તેના પર વિશ્‍વકર્મા એ તેમને લંકા પુરી નું સરનામું બતાવી મોકલી દીધા. ત્યાં તેઓ ખૂબ આનંદ સાથે રહેવા લાગ્યાં માલ્યવાન ને વજ્રમુષ્ટિ, વિરૂપાક્ષ, દુર્મુખ, સુપ્તઘ્ન, યજ્ઞકોપ, મત્ત અને ઉન્મત્ત નામક સાત પુત્ર થયા. સુમાલી ને પ્રહસ્ત્ર, અકમ્પન, વિકટ, કાલિકામુખ, ધૂમ્રાક્ષ, દણ્ડ, સુપાર્શ્‍વ, સંહ્નાદિ, પ્રધસ અને ભારકર્ણ નામ ના દસ પુત્ર થયા. માલી ના અનલ, અનિલ, હર અને સમ્પાતી નામના ચાર પુત્ર થયા. તે સૌ બળવાન અને દુષ્ટ પ્રકૃતિ હોવાને કે લીધે ઋષિ-મુનિઓને કષ્ટ આપ્યા કરતા. તેમના કષ્ટોં થી દુઃખી થઇ ઋષિ-મુનિગણ જ્યારે ભગવાન વિષ્ણુ ના શરણે ગયા ત્યારે તેમણે આશ્વાસન આપ્યું કે હે ઋષિયોં! હું આ દુષ્ટોંનો અવશ્ય નાશ કરીશ.
જ્યારે રાક્ષસો ને વિષ્ણુ ના આ આશ્વાસન ની સૂચના મળી તો તે સૌ મંત્રણા કરી સંગઠિત થઇ માલી ના સેનાપતિત્વ માં ઇન્દ્રલોક પર આક્રમણ કરવા માટે ચાલી પડ્યાં. આ સમાચાર સાંભળી ભગવાન વિષ્ણુ એ પોતાના અસ્ત્ર-શસ્ત્ર સંભાળ્યા અને રાક્ષસોં નો સંહાર કરવા માંડ્યા. સેનાપતિ માલી સહિત ઘણાં રાક્ષસ માર્યા ગયા અને શેષ લંકા તરફ ભાગી ગયાં. જ્યારે ભાગી રહેલા રાક્ષસોં નો પણ નારાયણ સંહાર કરતા રહ્યાં તો માલ્યવાન ક્રુદ્ધ થઇ યુદ્ધભૂમિ માં પાછો ફર્યો. ભગવાન વિષ્ણુ ના હાથે અંત માં માલ્યવાન શેષ બચેલા રાક્ષસ સુમાલી ના નેતૃત્વ માં લંકા ત્યાગી પાતાળ માં જઇ વસ્યો અને લંકા પર કુબેર નું રાજ્ય સ્થાપિત થયું. રાક્ષસોં ના વિનાશ થી દુઃખી થઈ સુમાલી એ પોતાની પુત્રી કૈકસી ને કહ્યું કે પુત્રી! રાક્ષસ વંશ ના કલ્યાણ માટે હું ચાહું છું કે તું પરમ પરાક્રમી મહર્ષિ વિશ્રવા પાસે જઈ તેમની પાસેથી પુત્ર પ્રાપ્ત કર. તે પુત્ર આપણાં રાક્ષસો ની દેવતાઓથી રક્ષા કરી શકશે.
પિતા ની આજ્ઞા મેળવી કૈકસી વિશ્રવા પાસે ગઈ. તે સમયે ભયંકર આંધી ચાલી રહી હતી. આકાશ માં મેઘ ગરજી રહ્યાં હતા. કૈકસી નો અભિપ્રાય જાણી વિશ્રવા એ કહ્યું કે ભદ્રે! તુ આ ક્વેળા માં આવી છે.હું તારી ઇચ્છા તો પૂરી કરી દઈશ પરંતુ આનાથી તારી સંતાન દુષ્ટ સ્વભાવ વાળી અને ક્રૂરકર્મા થશે. મુનિ ની વાત સાંભળી કૈકસી તેમના ચરણોં માં પડી અને બોલી કે ભગવન્! આપ બ્રહ્મવાદી મહાત્મા છો. તમારી પાસેથી હું આવા દુરાચારી સંતાન પામવાની આશા નથી કરતી. અતઃ તમે મારા પર કૃપા કરો. કૈકસીના વચન સાંભળી મુનિ વિશ્રવાએ કહ્યું કે ભલે, તો તારો સૌથી નાનો પુત્ર સદાચારી અને ધર્માત્મા થશે.
રાવણ વિવાહ
દશગ્રીવે લંકાના રાજા કુબેરને વિવશ કર્યો કે તે લંકા છોડી પોતાનું રાજ્ય તેને સૌંપી દે. પોતાના પિતા વિશ્રવાના સમજાવવાથી કુબેરે લંકાનો પરિત્યાગ કરી દીધો અને રાવણ પોતાની સેના, ભાઈઓ તથા સેવકો સાથે લંકામાં રહેવા લાગ્યો. લંકામાં સ્થાયી થયા બાદ પોતાની બહેન શૂર્પણખા નો વિવાહ કાલકા ના પુત્ર દાનવરાજ વિદ્યુવિહ્વા સાથે કરી દીધો. તેણે સ્વયં દિતિ ના પુત્ર મય ની કન્યા મન્દોદરી સાથે વિવાહ કર્યા જે હેમા નામક અપ્સરાના ગર્ભથી ઉત્પન્ન થઈ હતી. વિરોચનકુમાર બલિ ની પુત્રી વજ્રજ્વલા સાથે કુમ્ભકર્ણના અને ગન્ધર્વરાજ મહાત્મા શૈલૂષ ની કન્યા સરમા સાથે વિભીષણ ના વિવાહ થયા. થોડો સમય પશ્‍ચાત્ મન્દોદરી એ મેઘનાદ ને જન્મ આપ્યો. જે ઇન્દ્ર ને પરાસ્ત કરી સંસારમાં ઇન્દ્રજીત ના નામ થી પ્રસિદ્ધ થયો.
રાવણ દ્વારા ભગવાન શંકરની પ્રાર્થના
સત્તાના મદમાં રાવણ ઉચ્છૃંખલ થઇ દેવતાઓં, ઋષિઓ, યક્ષો અને ગંધર્વોને અનેક પ્રકારે કષ્ટ દેવા લાગ્યો. એક વખત તેણે કુબેર પર ચઢાઈ કરી તેને યુદ્ધમાં પરાજિત કરી દિધો અને પોતાના વિજયની સ્મૃતિના રૂપમાં કુબેરના પુષ્પક વિમાન પર અધિકાર જમાવી લીધો. તે વિમાનનો વેગ મન સમાન તીવ્ર હતો. તે પોતાની ઊપર બેઠેલા લોકોની ઇચ્છાનુસાર નાનું કે મોટું રૂપ ધારણ કરી શકતું હતું. વિમાનમાં મણિ અને સોના ની સીડીઓ બનેલી હતી અને તપેલા સોના સમાન ચળકતું આસન બનેલું હતું. તે વિમાન પર બેસી જ્યારે તે 'શરવણ' નામથી પ્રસિદ્ધ સરકણ્ડોના વિશાળ વનમાંથી પસાર થઇ રહ્યો હતો ત્યારે ભગવાન શંકર ના પાર્ષદ નંદીશ્વરે તેને રોકતા કહ્યું કે દશગ્રીવ! આ વનમાં સ્થિત પર્વત પર ભગવાન શંકર ક્રીડા કરે છે, માટે અહીં બધા સુર, અસુર, યક્ષ આદિનો પ્રવેશ નિષિદ્ધ કરવામાં આવ્યો છે. નંદીશ્વરના વચનોથી ક્રોધિત થઈ રાવણ વિમાનમાંથી ઉતરી ભગવાન શંકર તરફ ચાલ્યો. તેને રોકવા માટે તેનાથી થોડેક દૂર હાથમાં શૂળ લઈ નંદી બીજા શિવની જેમ ઉભો રહી ગયો. તેમનું મુખ વાનર સમાન લાગતું હતું. તેને જોઈ રાવણ ઠહાકા મારી હસી પડ્યો. આથી કુપિત (ક્રોધિત) થઈ નંદી બોલ્યો કે દશાનન! તેં મારા વાનર રૂપની અવહેલના કરી છે, માટે તારા કુળનો નાશ કરવા માટે મારા સમાન પરાક્રમી રૂપ અને તેજ થી સમ્પન્ન વાનર ઉત્પન્ન થશે. રાવણે આ તરફ જરા પણ ધ્યાન ન દીધું અને બોલ્યો કે જે પર્વતે મારી વિમાન યાત્રામાં વિધ્ન પાડ્યું છે, આજે હું તેનેજ ઉખાડી ફેંકીશ. આમ કહી તેણે પર્વતના નીચલા ભાગમાં હાથ નાખી તેને ઉપાડવાનો પ્રયત્ન કર્યો. જ્યારે પર્વત હલવા લાગ્યો તો ભગવાન શંકરે તે પર્વતને પોતાના પગના અંગૂઠાથી દબાવી દીધો આથી રાવણનો હાથ ખરાબ રીતે દબાઈ ગયો. અને તે પીડાથી ચીસો પાડવા લાગ્યો. જ્યારે તે કોઈ રીતે હાથ ન કાઢી શક્યો તો રોતા-રોતા ભગવાન શંકરની સ્તુતિ અને ક્ષમા પ્રાર્થના કરવા લાગ્યો. આ સાંભળી ભગવાન શંકરે તેને માફ કરી દીધો અને તેની પ્રાર્થાના કરવાથી તેને એક ચંદ્રહાસ નામનું ખડ્ગ પણ આપ્યું.
રાવણનો અત્યાચાર
એક દિવસ હિમાલય પ્રદેશ માં ભ્રમણ કરતા કરતા રાવણે અમિત તેજસ્વી બ્રહ્મર્ષિ કુશધ્વજ ની કન્યા વેદવતી ને તપસ્યા કરતાં જોઈ. તેને જોઈ રાવણ મુગ્ધ થઇ ગયો અને તેની પાસે આવી તેનો પરિચય તથા અવિવાહિત રહેવાનું કારણ પૂછ્યું. વેદવતીએ પોતાનો પરિચય દીધા પછી કહ્યું કે મારા પિતા વિષ્ણુ સાથે મારા વિવાહ કરાવવા માંગતા હતા. આથી ક્રુદ્ધ (ક્રોધિત) થઈ મારી કામના કરવા વાળા દૈત્યરાજ શમ્ભુ એ તેમનો વધ કરી દીધો. તેમના મરવાથી મારી માતા પણ દુઃખી થઈ ચિતા માં પ્રવિષ્ટ થઈ ગઈ. ત્યારથી હું મારા પિતા ની ઇચ્છા પૂરી કરવા માટે ભગવાન વિષ્ણુ ની તપસ્યા કરી રહી છું. તેમને જ મેં મારા પતિ માની લીધા છે.
પહેલાં રાવણ વેદવતી ને વાતોં મા ફુસલાવવા લાગ્યો, પરંતુ જ્યારે તેણે જબરદસ્તી કરતા તેણી ના કેશ પકડી લીધા, વેદવતી એ એક જ ઝટકા માં પકડાયેલા કેશ કાપી દીધા અને એમ કહેતી અગ્નિમાં પ્રવિષ્ટ થઈ ગઈ કે દુષ્ટ! તેં મારું અપમાન કર્યું છે. આ સમયે તો હું આ શરીર ત્યાગી રહી છું, પરંતુ તારો વિનાશ કરવા માટે ફરી જન્મ લઇશ. આગલા જન્મ માં હું અયોનિજા કન્યા ના રૂપ માં જન્મ લઈ કોઇ ધર્માત્માની પુત્રી બનીશ. આગલા જન્મ માં તે કન્યા કમલ ના રૂપ માં ઉત્પન્ન થઈ. તે સુંદર કાન્તિ વાળી કમલ કન્યા ને એક દિવસ રાવણ પોતાના મહેલ માં લઈ ગયો. તેને જોઈ જ્યોતિષિઓ એ કહ્યું કે રાજન્! જો આ કમલ કન્યા આપના ઘર માં રહી તો આપના અને આપના કુળ ના વિનાશ નું કારણ બનશે. આ સાંભળી રાવણે તેને સમુદ્ર માં ફેંકી દીધી. ત્યાંથી તે ભૂમિને પ્રાપ્ત થઈ રાજા જનક ના યજ્ઞ મંડપ ના મધ્યવર્તી ભૂભાગ માં પહોંચી. ત્યાં રાજા દ્વારા હળ થી ખેડાતી ભૂમિમાંથી તે કન્યા ફરી પ્રાપ્ત થઈ. તેજ વેદવતી સીતા ના રૂપ માં રામ ની પત્ની બની.
રાજા અનરણ્યનો રાવણને શ્રાપ
અનેક રાજા મહારાજાઓને પરાજિત કરતો દશગ્રીવ ઇક્ષ્વાકુ વંશના રાજા અનરણ્ય પાસે પહોંચ્યો જે અયોધ્યા પર રાજ્ય કરતા હતા. તેણે તેને પણ દ્વંદ યુદ્ધ કરવા અથવા પરાજય સ્વીકાર કરવા લલકાર્યો. બનેંમાં ભીષણ યુદ્ધ થયું પરંતુ બ્રહ્માજીના વરદાન ને લીધે રાવણ તેમનાથી પરાજિત ન થઈ શક્યો. જ્યારે અનરણ્યનું શરીર અત્યંત ક્ષત-વિક્ષત થઈ ગયું ત્યારે રાવણ ઇક્ષ્વાકુ વંશનું અપમાન અને ઉપહાસ કરવા લાગ્યો. આથી ક્રોધિત થઈ અનરણ્યે તેને શ્રાપ આપતાં કહ્યું કે, "તેં પોતાના વ્યંગપૂર્ણ શબ્દોથી ઇક્ષ્વાકુ વંશનું અપમાન કર્યું છે, માટે હું તને શાપ આપં છું કે મહાત્મા ઇક્ષ્વાકુનાં આ જ વંશમાં દશરથ નંદન રામનો જન્મ થશે જે તારો વિનાશ કરશે. આમ કહી રાજા સ્વર્ગ સિધાવ્યાં.
બાલી સાથે મૈત્રી
રાવણે ઉત્તર આપ્યો કે હું લંકાનો રાજા રાવણ છું. આપ સાથે યુદ્ધ કરવા માટે આવ્યો હતો. તે યુદ્ધ મને મળી ગયું.મેં આપનું અદ્‍ભુત બળ જોઈ લીધું. હવે હું અગ્નિ ની સાક્ષી દઇ આપ સાથે મિત્રતા કરવા માંગુ છું. પછી બનેંએ અગ્નિની સાક્ષીએ એક બીજા સાથે મિત્રતા સ્થાપિત કરી.
રાવણના ગુણ
રાવણમાં ગમે તેટલું રાક્ષસત્વ કેમ ન હોય, તેના ગુણોને અવગણી ન શકાય. રાવણ એક અતિ બુદ્ધિમાન બ્રાહ્મણ તથા શંકર ભગવાન નો ખૂબ મોટો ભક્ત હતો. તે મહા તેજસ્વી, પ્રતાપી, પરાક્રમી, રૂપવાન તથા વિદ્વાન હતો.
વાલ્મીકિ તેના ગુણોને નિષ્પક્ષતા સાથે સ્વીકાર કરતા તેને ચારે વેદોનો વિશ્વવિખ્યાત જ્ઞાતા અને મહાન વિદ્વાન બતાવે છે. તે પોતાના રામાયણમાં હનુમાનના રાવણના દરબારમાં પ્રવેશ સમયે લખે છે:
અહો રૂપમહો ધૈર્યમહોત્સવમહો દ્યુતિ: અહો રાક્ષસરાજસ્ય સર્વલક્ષણયુક્તતા
આગળ તેઓ લખે છે "રાવણને જોતાં જ રામ મુગ્ધ થઈ જાય છે અને કહે છે કે રૂપ, સૌન્દર્ય, ધૈર્ય, કાન્તિ તથા સર્વલક્ષણયુક્ત હોવા છતાં પણ આ રાવણમાં અધર્મ બળવાન ન હોત તો આ દેવલોકનો પણ સ્વામી બની જાત"
જ્યાં રાવણ દુષ્ટ હતો અને પાપી હતો ત્યાં જ તેનામાં શિષ્ટાચાર અને ઊઁચા આદર્શોવાળી મર્યાદાઓ પણ હતી. રામના વિયોગમાં દુઃખી સીતાને રાવણે કહ્યું, "હે સીતે! જો તુ મારા પ્રતિ કામભાવ નથી રાખતી તો હું તને સ્પર્શ ન કરી શકું" શાસ્ત્રો અનુસાર વન્ધ્યા, રજસ્વલા, અકામા, આદિ સ્ત્રીઓને સ્પર્શ કરવાનો નિષેધ છે. અતઃ પોતાના પ્રતિ અકામા સીતાને સ્પર્શ ન કરી રાવણ મર્યાદાઓનું જ આચરણ કરતો હતો.
વાલ્મીકિ રામાયણ અને રામચરિતમાનસ બનેં ગ્રંથોમાં રાવણને ખૂબ મહત્ત્વ આપવામાં આવ્યું છે. રાક્ષસી માતા અને ઋષિ પિતાનું સંતાન હોવાથી સદૈવ બે પરસ્પર વિરોધી તત્વ રાવણના અન્તઃકરણને વલોવતા રહેતાં.
રાવણના અવગુણ
તુલસીદાસ માત્ર તેના અહંકારને જ તેનો મુખ્ય અવગુણ બતાવે છે. તેમણે રાવણને બહારથી રામ સાથે શત્રુભાવ રાખવા છતાં હૃદયથી તેમનો ભક્ત બતાવ્યો છે. તુલસીદાસ અનુસાર રાવણ વિચારે છે કે જો સ્વયં ભગવાને અવતાર લીધો છે તો હું જઈને તેમનાથી હઠપૂર્વક વેર કરીશ અને પ્રભુના બાણોના આઘાતથી પ્રાણ છોડી ભવબંધનથી મુક્ત થઈ જઈશ.
રાવણનાં દસ શિશ
રાવણનાં દસ માથા હોવાની ચર્ચા રામાયણમાં આવે છે. તે વદ અમાસ ને દિવસે યુદ્ધ માટે નીકળ્યો હતો તથા એક-એક દિવસે ક્રમશઃ એક-એક માથા કપાય છે. આ રીતે દસમા દિવસે એટલે કે સુદ દશમ ના દિવસે રાવણનો વધ થાય છે. રામચરિતમાનસ માં એમ પણ વર્ણન આવે છે કે જે માથાને રામ પોતાના બાણથી હણી દેતાં, પુનઃ તેના સ્થાન પર બીજું માથું ઊગી નીકળતું. વિચાર કરવાની વાત છે કે શું એક અંગના કપાવવાથી ત્યાં પુનઃ નવું અંગ ઉત્પન્ન થઇ શકે? વસ્તુતઃ રાવણના આ માથા કૃત્રિમ હતાં - આસુરી માયા થી બનેલા હતાં. મારીચ નું ચાંદીના બિન્દુઓ યુક્ત સ્વર્ણ મૃગ બની જવું, રાવણનું સીતા સમક્ષ રામનું કપાયેલું માથું રાખવું વિગેરેથી સિદ્ધ થાય છે કે રાક્ષસ માયાવી હતા. તેઓ અનેક પ્રકારના ઇન્દ્રજાલ (જાદૂ) જાણતા હતાં, આમ રાવણના દસ માથા અને વીસ હાથને પણ કૃત્રિમ માની શકાય.
બાહ્ય કડીઓ
શ્રેણી:પૌરાણિક પાત્રો શ્રેણી:રામાયણ શ્રેણી:હિંદુ ધર્મ શ્રેણી:અસુર
દેડકડી (તા. સાવરકુંડલા)
દેડકડી (તા. સાવરકુંડલા) ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા  અમરેલી જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા સાવરકુંડલા તાલુકામાં આવેલું એક  ગામ છે. દેડકડી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:સાવરકુંડલા તાલુકો શ્રેણી:સૌરાષ્ટ્ર
સરનાલ (તા. ગળતેશ્વર)
સરનાલ (તા. ગળતેશ્વર) ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા  ખેડા જિલ્લામાં આવેલા કુલ ૧૦ (દસ) તાલુકાઓ પૈકીના એક એવા ગળતેશ્વર તાલુકામાં આવેલું એક  ગામ છે. સરનાલ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, બાજરી, કપાસ, દિવેલીં, તમાકુ, બટાટા, શક્કરીયાં તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
કમ્પ્યુટર નેટવર્ક
કોમ્પ્યુટર નેટવર્ક એ નેટવર્ક છે જે ચોક્કસ સંચાર પ્રણાલીથી એકબીજા સાથે જોડાઈ ને માહિતીનું આદાનપ્રદાન કરતા એકથી વધારે કોમ્પુટરો કે અન્ય હાર્ડવેર ઉપકરણોથી બનેલું છે.કે જેમાં રહેલા ઉપકરણો ચોક્કસ માધ્યમથી એકબીજા સાથે જોડાઈને માહિતીનું આદાનપ્રદાન કરે છે.
કોમ્પુટર નેટવર્ક માહિતીનું આદાનપ્રદાન કરવા માટે ચોક્કસ નિયમો અને ડેટા ફોરમેટ નો ઉપયોગ કરે છે જે "નેટવર્ક પ્રોગ્રામિંગ" આધારિત છે.
ઇતિહાસ
બીજી રીતે, એકથી આધારે સ્વાયત્ત (અનન્ય ઓળખ) કોમ્પ્યુટર્સ ના આંતરિક જોડાણ ને કમ્પ્યુટર નેટવર્ક તરીકે ઓળખવામાં આવે છે.
કોમ્યુનિકેશન મીડિયા
કોમ્પ્યુટર નેટવર્ક ના પ્રકાર તેમાં ઉપયોગ માં આવેલા હાર્ડવેર અને સાથે સંકળાયેલ સોફ્ટવેર ટેકનોલોજી વડે જે (નેટવર્ક) માં ઉપકરણો ઇન્ટરકનેક્ટ કરવા માટે વપરાય છે તે અનુસાર વર્ગીકૃત કરી શકાય જેમકે, વિદ્યુત કેબલ ( HomePNA, શક્તિ રેખા સંચાર , G.hn ), ઓપ્ટિકલ ફાઇબર , અને રેડિયો તરંગો ( વાયરલેસ લેન ). OSI મોડેલ માં આ સ્તરો 1 અને 2 તરીકે દર્શાવ્યા છે.
જાણીતા સામૂહિક સંચાર માધ્યમોનું કુટુંબ ઇથરનેટ તરીકે ઓળખાય છે. તે IEEE 802 દ્વારા નક્કી થાય છે અને તેના ઉપયોગથી વિવિધ ધોરણો અને મીડિયા કે જે ઉપકરણો વચ્ચે વાતચીત સક્રિય થાય છે. વાયરલેસ લેન ટેકનોલોજી વાયરિંગ વગર ઉપકરણો સાથે જોડાવા માટે રચાયેલ છે. આ ઉપકરણો વાપરવા રેડિયો તરંગો અથવા ઇન્ફ્રારેડ સિગ્નલો ટ્રાન્સમીશન માધ્યમ તરીકે ઉપયોગ થાય છે.
કોમ્યુનિકેશન્સ પ્રોટોકોલ અને નેટવર્ક પ્રોગ્રામીંગ
મુખ્ય લેખ: સંચાર(કોમ્યુનિકેશન્સ) પ્રોટોકોલ
સંચાર પ્રોટોકોલ નેટવર્ક પર માહિતી આપલે માટેના નિયમો નો એક સમૂહ છે. જેને પ્રોટોકોલનો ઢગલો કહી શકો. (જુઓ OSI મોડેલ ), જેમાં દરેક પ્રોટોકોલ તેને નીચે પ્રોટોકોલ વાપરે છે. HTTP એક પ્રોટોકોલ સ્ટેક મહત્વનું ઉદાહરણ છે જે TCP / IP ઉપર 802.11 IEEE (TCP અને IP એ ઈન્ટરનેટ પ્રોટોકોલ સ્યુટ ના સભ્યો છે, અને 802.11 IEEE ઇથરનેટ પ્રોટોકોલ સ્યુટ નું સભ્ય છે). વપરાશકર્તા જયારે પોતાના વ્યક્તિગત કમ્પ્યુટરથી વેબ સર્ફિંગ કરે છે ત્યારે વાયરલેસ રાઉટર અને ઈન્ટરનેટ વચ્ચે આ સ્ટેક(ઢગલો) વપરાય છે. અનેક સંચાર પ્રોટોકોલો છે, જેમના થોડા જે નીચે વર્ણવેલ છે.
ઇથરનેટ
ઇથરનેટનો ઉપયોગ લેન માં થાય છે. જેના ગુણવત્તા ના સમૂહને 802 IEEE કહે છે જે ઇલેક્ટ્રીકલ એન્ડ ઇલેક્ટ્રોનિક્સ એન્જિનિયર્સ સંસ્થા દ્વારા પ્રકાશિત કરેલ છે. તે સપાટ સંબોધન યોજના ધરાવે છે અને મોટે ભાગે OSI મોડેલ માં સ્તર 1 અને સ્તર 2 પર દર્શાવ્યા છે. આજે ઘર વપરાશકર્તાઓ માટે આ પ્રોટોકોલ પરિવારનો IEEE 802 ૧૧ એ સૌથી જાણીતો સભ્ય છે જે વાયરલેસ લેન (WLAN) તરીકે ઓળખાય.છે. જો કે, આ આખો પ્રોટોકોલ નો સમૂહ પુરા નેટવર્કીંગના આદાન પ્રદાન ને સ્વરૂપ આપે છે, માત્ર ઘર વપરાશ માટે નહિ પરંતુ ખાસ કરીને ટેકનોલોજી બિઝનેસ જરૂરિયાતો વિવિધ આધારે ફેલાવામાં આવે છે.
ઈન્ટરનેટ પ્રોટોકોલ સ્યુટ
આ ઈન્ટરનેટ પ્રોટોકોલ સ્યુટ, જે TCP / IP પણ કહેવાય છે જે તમામ આધુનિક ઈન્ટરનેટવર્કિંગનો પાયો છે. આ એક સ્વાભાવિક અવિશ્વસનીય નેટવર્ક ઈન્ટરનેટ પ્રોટોકોલ (IP) સ્તર પર આંકડારેખ સંચરણ દ્વારા અધિક કનેક્શન સાથે ઉન્મુખ કનેક્શન સેવા પ્રદાન કરે છે. આના મૂળમાં, પ્રોટોકોલ સમૂહ ને સંબોધિત કરતા, તેની ઓળખ અને તેના રૂટિંગ નિર્દેશન પરિભાષિત પારંપરિક ઈન્ટરનેટ પ્રોટોકોલ સંસ્કરણ ૪ (IPv4) ના રૂપ માં કરે છે અને IPv6 માં આગલી પેઢી ને સંબોધિત (Addressing) કરવાની ક્ષમતા વધારે છે.
SONET/SDH
સિંક્રનસ ઓપ્ટિકલ (SONET) ઓપ્ટિકલ લેસરો ટ્રાન્સફર બહુવિધ ડિજિટલ બીટ સ્ટ્રીમ્સ મલ્ટીપ્લેક્સીંગ પ્રોટોકોલ ઉપયોગ કરીને ફાયબર પર અને સિંક્રનસ ડિજિટલ હાયરાર્કી (SDH) નેટવર્ક પ્રમાણિત છે. તેઓ મૂળભૂત રીતે સર્કિટ સ્થિતિમાં સંચાર મુખ્યત્વે વાસ્તવિક સમય, વિસંકુચિત, સર્કિટ - બંધારણમાં - સ્વિચ્ડ પીસીએમ વિવિધ સ્રોતોમાંથી ટેકો માં એનકોડ અવાજ, પરિવહન (કોડ મોડ્યુલેશન પલ્સ) એક વિવિધતા માટે ડિઝાઇન કરવામાં આવી હતી. જો કે, તેના પ્રોટોકોલ તટસ્થતા અને પરિવહન - લક્ષી સુવિધાઓ કારણ કે, / SONET SDH અસુમેળ ટ્રાન્સફર મોડ તરીકે (એટીએમ), ફ્રેમ પરિવહન માટે સ્પષ્ટ પસંદગી હતા.
સુમેળ ટ્રાન્સફર મોડ
સુમેળ (સિંક્રનસ) ટ્રાન્સફર મોડ (એટીએમ) દૂરસંચાર નેટવર્કો માટે સ્વિચિંગ ટેકનિક છે. - તે સુમેળ સમય વિભાજન બહુવિવિધતા અને મોટા દેતા ને નાના, ચોક્કસ માપ ના જૂથમાં નિયત કરે છે. ઈન્ટરનેટ પ્રોટોકોલ સ્યુટ અથવા ઇથરનેટ જેવા અન્ય પ્રોટોકોલની કે, ચલ માપવાળા પેકેટોમાં અથવા ફ્રેમનો ઉપયોગ જેમ નહિં પણ. એટીએમ બન્ને સર્કિટ અને પેકેટ સ્વિચ્ડ નેટવર્ક સાથે સમાનતા ધરાવે છે. આ કારણથી આ નેટવર્ક વૉઇસ અને વિડિઓ જેવા વધુ ટ્રાફિક, વાસ્તવિક સમયમાં સ્વીચીંગવાળા ત્રાફિકની વ્યવસ્થા માટે સારો વિકલ્પ છે. એટીએમ વિનિમય પહેલાં જોડાણ માટે વર્ચ્યુઅલ સર્કિટ પ્રસ્થાપિત બે અંતિમ બિંદુઓ વચ્ચે કનેક્શન સ્થાપ્યા પછી વિનિમય કરે છે. જેને કનેક્શન-ઓરિએન્તેદ મોડેલ કહે છે. એટીએમ ભૂમિકા આગામી પેઢીના નેટવર્ક્સ તરફેણમાં ઘટી રહી છે, જ્યારે તે હજી પણ છેલ્લા માઇલ ભૂમિકા ધરાવે છે, ઇન્ટરનેટ સેવા પ્રદાતા અને ઘર વપરાશકર્તા વચ્ચે જોડાણ કરવામાં અગત્યનો ભાગ ભજવે છે. આ એક રસપ્રદ ટેકનોલોજી છે, જેમાં સંચાર પ્રોટોકોલ એ ઊંડા સ્ટેકીંગ સહિત ઉપયોગ થાય છે.
કમ્પ્યુટર નેટવર્ક પ્રોગ્રામીંગ
કમ્પ્યુટર નેટવર્ક પ્રોગ્રામીંગ છે કે કમ્પ્યુટર પ્રોગ્રામમાં એક કમ્પ્યૂટર કે સમગ્ર નેટવર્ક એકબીજા સાથે વાતચીતનો લેખિત સમાવેશ થાય છે. વિભિન્ન પ્રોગ્રામો વિભિન્ન ક્રિયાઓ માટે જેવી કે ક્લાયન્ટ પ્રોસેસ માટે લખેલી હોય છે જે સર્વર અને ક્લાયન્ટ વચ્ચે કોમ્ન્યુંનીકેશન માટે પહેલ કરે અને સર્વર આ ક્રિયા ચાલુ કરવા રાહ જવા માટે કટિબદ્ધ કરવું. કોમ્યુનિકેશન બંને અંતિમ બિંદુ (સર્વર – ક્લાયન્ટ) વચ્ચે વહે માટે નેટવર્ક સોકેટો લાગુ પાડવામાં આવે છે, આથી નેટવર્ક પ્રોગ્રામીંગ મૂળભૂત સોકેટ પ્રોગ્રામિંગ છે.
સ્કેલ
નેટવર્ક્સ ઘણીવાર તેમની હેતુ દ્વારા હદ અથવા તેમના ભૌતિક અથવા સંગઠનાત્મક ના પ્રકારે વર્ગીકૃત કરવામાં આવે છે. વપરાશ, વિશ્વાસનું સ્તર અને એક્સેસ અધિકારનો આ પ્રકાર જુદા જુદા નેટવર્ક્સમાં અલગ અલગ હોય છે.
વ્યક્તિગત ક્ષેત્ર નેટવર્ક (PAN)
પર્સનલ એરિયા નેટવર્ક (PAN) કમ્પ્યુટર અને એક જ વ્યક્તિ ના વિભિન્ન સાધનો ની જાણકારી ના આદાન-પ્રદાન માટે ઉપયોગી છે. જેના કેટલાક ઉદાહરણો પર્સનલ કમ્પ્યુટર, પ્રિન્ટર, ફેક્સ મશીનો, ટેલિફોન, પીડીએ, સ્કેનર્સ, અને વિડિઓ ગેમ કોન્સોલ છે. એક PAN વાયર્ડ અને વાયરલેસ ઉપકરણોને સમાવી શકે છે. પણ સામાન્ય રીતે તેનો વિસ્તાર 10 મીટર સુધી વિસ્તરે છે. બ્લુટુથ, જેમ કે વાયર ટેકનોલોજી પેન, જ્યારે સામાન્ય રીતે USB અને ફાયરવાયર કનેક્શનનો અને વાયરલેસ ઇન્ફ્રારેડ ખાસ કરીને PAN સંચાર સાથે બંધાયેલું છે.
લોકલ એરિયા નેટવર્ક (LAN)
એક સ્થાનિક વિસ્તાર નેટવર્ક (LAN) એક નેટવર્ક કે જે ઘર, શાળા, કોમ્પ્યુટર લેબોરેટરી, ઓફિસ બિલ્ડિંગ, અથવા ઇમારતોના કોમ્પ્યુટરો અને બીજા ઉપકરણો ને એકબીજા સાથે જોડે છે,તે મર્યાદિત ભૌગોલિક વિસ્તાર ધરાવે છે. આ નેટવર્ક ના દરેક કમ્પ્યુટરો/ઉપકરણ નોડ તરીકે ઓળખાય છે. હાલના વાયર્ડ LAN મોટેભાગે ઈથરનેટ ટેકનોલોજી પર આધારિત છે, તેમ છતાં નવા ધોરણ ITU-T G.hn પ્રમાણે ઘરગથ્થુ વાયરો (કો એશેલ, ફોન કેબલ, પાવર કેબલ વી.) નો ઉપયોગ કરીને વાયર LAN બનાવી શકાય છે. ઘણા લેન ભેગા થઇ ઈન્ટરનેટ કે WAN બનાવે છે. સામાન્ય LAN મોટેભાગે ઈથરનેટ કેબલ્સ, નેટવર્ક અદાપ્તર અને હબ/સ્વીચ થી તૈયાર થાય છે. હબ / સ્વીચ / વાયરલેસ રાઉટર જે તે LAN  માં રહેલા ઉપકરણો ને એક-બીજા સાથે જોડવા માટે વાપરાઈ છે.
WAN ની સરખામણીએ LAN માં નીચેના કેટલાક ગુણધર્મો અલગ તારવી શકાય જેવાકે, LAN ઊંચો ડેટા ટ્રાન્સફર રેટ, માર્યાદિત ભૌગોલિક વિસ્તાર ધરાવે છે અને ડેટા ટ્રાન્સફર કરવા માટે અલગથી કોઈ ભાડાની ટેલી-કોમ્યુનીકેશન લાઈન જરૂર પડતી નથી. હાલના ઈથરનેટ અથવા IEEE802.3 LAN ટેકનોલોજી 10 Gbit/s ના રેટ થી ડેટાનું આદાન-પ્રદાન કરે છે. IEEE આ રેટ વધારીને 40 થી 100 Gbit/S કરવાના પ્રોજેક્ટ પર કામ કરી રહી છે. એકથી વધુ LAN રાઉટરની મદદથી જોડાઈ ને WAN આકાર લે છે.
બાજુમાં રહેલી LANની રેખાકૃતિ માં વિવિધ રંગોમાં જુદી જુદી સબનેટ ધરાવતી LANs જે મુખ્ય રાઉટર સાથે જોડાઈ છે. સમાન સબનેટ ધરાવતી LAN સાદી સ્વિચ કે હબ (લેયર ૨) થી વાર્તાલાપ કરે છે જયારે જુદી જુદી સબનેટ ધરાવતી LAN સ્વીચ ઉપરાંત રાઉટરની મદદથી એકબીજા સાથે વાર્તાલાપ કરે છે. રાઉટરનું મુખ્ય કાર્ય ડેટા પેકેટને કમ્પ્યુટર નેટવર્કોમાં નિર્ધારિત ઉદગમ થી નિર્ધારિત લક્ષ્ય સુધી લઇ જવાનું છે.
હોમ એરિયા નેટવર્ક (HAN)
હોમ એરિયા નેટવર્ક (HAN) ઘરગથ્થું LAN છે, જે ઘરમાં રહેલા ડીજીટલ ઉપકરણોને એકબીજા સાથે જોડે છે. દા.ત. ઘરમાં રહેલ પ્રિન્ટર કે બ્રોડ-બેન્ડ ઈન્ટરનેટ ને એકથી વધારે ઉપકરણો (PC / LAPTOP) માં ચલાવવા માટે થાય છે.
સ્ટોરેજ એરિયા નેટવર્ક (SAN)
સ્ટોરેજ એરિયા નેટવર્ક મોટેભાગે ડેટા સંગ્રહ ઉપકરણોના સમૂહથી બનેલ છે, એકથી વધારે ડેટા સંગ્રહ ઉપકરણો (HDDs) ની હારમાળા બનાવીને તેનો ઉપયોગ એક અથવા એકથી વધુ સર્વર માટે અલાયદા સ્ટોરજ માટે થાય છે. SAN નો ઈથરનેટ નેટવર્ક માં આડકતરી રીતે (સર્વર દ્રારા) ઉપયોગ થાય છે. SAN એક યા વધારે સર્વર માટે સ્ટોરજ તરીકે કાર્ય કરી શકે છે. SANમાં ડિસ્ક મીરરીંગ, બેકઅપ – રિસ્ટોર, જુના ડેટા નું આર્કાઇવ્ઝ – રીત્રીવલ, ડેટા ને એક HDD માંથી બીજી HDD (બીજા નેટવર્ક માં પણ) માં લઇ જવાનું કાર્ય સરળતાથી થાય છે.
બેકબોન નેટવર્ક
બેકબોન નેટવર્ક જુદા જુદા સબનેટ ધરાવતા અલગ અલગ નેટવર્ક ના ટુકડાઓ ને જોડવાનું કાર્ય કરે છે. અને તે LANs વચ્ચે ડેટાનું વિનિમય કરે છે. બેકબોન માં વિવિધ નેટવર્કોને જોડી શકો છો. સામાન્ય રીતે બક્બોનની ક્ષમતા તેમાં જોડાયેલ નેટવર્કો કરતા વધુ રાખવામાં આવે છે. દા.ત. એક મોટા કોર્પોરેશન ને અનેક સ્થળોએ રહેલા બક્બોન નેટવર્ક તેને એકબીજા સાથે જોડેલા રાખે છે. તેના એક સ્થળ ના વિભાગને બીજા સ્થળના સર્વર ક્લસ્ટરને વાપરવાનું જરૂર પડે છે તો આમાં રહેલા સાધનો આ જરૂરિયાત માટે એક બક્બોન નેટવર્ક બનાવે છે. નેટવર્કના સતત સારા પ્રદર્શન માટે બક્બોનમાં જરૂર પ્રમાણે ફેરફાર કરવા જરૂરી છે. ઈન્ટરનેટ બેકબોન એ બચ્બોન નેટવર્ક નું ઉતમ ઉદાહરણ છે, જે વિશાળ વિસ્તાર નેટવર્ક (WAN) જોડાણો અને કોર રાઉટર્સ ધરાવે છે જે ઈન્ટરનેટ સાથે જોડાયેલ નેટવર્ક્સ સમૂહ ઇન્ટરકનેક્ટ કરે છે.
મેટ્રોપોલીટન એરિયા નેટવર્ક (MAN)
મેટ્રોપોલીટન(શહેરી) એરિયા નેટવર્ક એક ઘણું મોટું કમ્પ્યુટર નેટવર્ક છે જેનો વિસ્તાર પુરા શહેરને અથવા મોટા કેમ્પસ ને આવરી લે એટલુ મોટું હોઈ શકે છે.
વાઈડ એરિયા નેટવર્ક (WAN)
વાઈડ એરિયા નેટવર્ક બહુજ મોટા ભૌગોલિક વિસ્તારમાં ફેલાયેલું હોય છે. તેનો વિસ્તાર શહેર, દેશ કે આંતરખંડીય પણ હોય શકે છે, જે જુદા જુદા પ્રકાર ના માધ્યમો જેવાકે ટેલીફોન લાઈન,ફાઈબર કેબલ અને વાતાવરણ માંના મોજા( રેડીઓ ફ્રિકવન્સી ) દ્રારા ફેલાયેલું હોઈ છે. WAN ટેલીફોન કંપનીઓ દ્રારા સ્થાપેલ લાઇનોનો ઉપયોગ કરીને ડેટાનું પ્રસારણ કરે છે. WAN ટેકનોલોજી OSI મોડેલ માં દર્શાવેલ પ્રથમ ૩ લેયરો પર કાર્ય કરે છે. ભૌતિક લેયર, ડેટા લીંક લેયર અને નેટવર્ક લેયર.
એન્ટરપ્રાઈઝ પ્રાઇવેટ નેટવર્ક
એન્ટરપ્રાઈઝ પ્રાઇવેટ નેટવર્ક કોઈ એક કંપની ની અલગ અલગ સાઈટ ભેગી થઈને બનાવે છે. દા.ત. એક જ કંપની ની ઉત્પાદ સાઈટો, મુખ્યાલય, રીમોટ ઓફીસો, દુકાનો વિ. ભેગા થઇ તે કંપની માટે તેનું પોતાનું અલાયદું એન્ટરપ્રાઈઝ પ્રાઇવેટ નેટવર્ક બનાવે છે.
વર્ચુઅલ પ્રાઇવેટ નેટવર્ક (VPN)
વર્ચુઅલ પ્રાઇવેટ નેટવર્ક બે નોડ વચ્ચે રહેલી લીંક ભૌતિક ન રહેતા કોઈ મોટા નેટવર્ક (દા.ત. ઈન્ટરનેટ) ના ઓપન કાનેક્સન કે વર્ચુઅલ સર્કિટ વડે ડેટાનું વહન કરે છે. ડેટા લીંક લેયર ના પ્રોટોકોલની મદદથી મોટા નેટવર્ક માં ટનલ બને છે. આ VPN ની મદદ થી સાર્વજનિક નેટવર્ક માં સલામત રીતે ડેટા વહી શકે છે. VPN ની સિક્યુરીટીના કોઈ ચોક્કસ ધારા-ધોરણ નથી એટલેકે તેના ઉપયોગ પ્રમાણે તેને સિક્યુરીટી માં વધારો કે ઘટાડો કરી શકાય. VPN ના કામગીરી નો આધાર ISP અને VPN ગ્રાહક વચ્ચેના સર્વિસ લેવલ એગ્રીમેન્ટ (SLA) પર હોય છે. સામાન્ય રીતે VPN ની ટેકનોલોજી પોઈન્ટ-ટુ-પોઈન્ટ ટેકનોલોજી થી વધુ જટિલ હોય છે.
વર્ચુઅલ નેટવર્ક (VN)
વર્ચુઅલ નેટવર્ક ને VPN સાથે સરખાવી શકાય નહિ. VN વર્ચુઅલ કોમ્પુતિંગ પર્યાવરણમાં રહેલા વર્ચુઅલ નોડ વચ્ચેના ડેટા ના આવન જાવન ના વહેણને વ્યાખ્યાયિત કરે છે. VN વર્ચુઅલ સ્વીચ, વર્ચુઅલ રાઉટર અને વર્ચુઅલ ફાયરવોલ વિ. સાધનો ના ઉપયોગ કરી ને ડેટા ના પ્રવાહ ને સલામત કરે છે.
ઈન્ટરનેટવર્ક
ઈન્ટરનેટવર્ક બહુવિધ એવા એક સરખી ટોપોલોજી ધરાવતા રાઉટર થી જોડાયેલ કમ્પ્યુટર નેટવર્કો નો સમૂહ છે. ઈન્ટરનેટ એ પૃથ્વી પર ફેલાયેલો આવા ઈન્ટરનેટવર્ક નો સમૂહ છે.
આંતરિક(Intra) નેટ અને વધારાનું (extra) નેટ.
ઇન્ટ્રા-નેટ્સ અને એક્ષ્ટ્રા-નેટ ને કમ્પ્યુટર નેટવર્ક LANના બે ભાગ કહી શકાય જે LAN જ છે. ઇન્ટ્રા-નેટ એવા નેત્વાર્કોનો સમૂહ છે જે ઈન્ટરનેટ પ્રોટોકોલ અને IP થી ચાલતા સાધનો જેવાકે વેબ-બ્રાઉસર, ફાઈલ ટ્રાન્સફર એપ્લીકેશન નો ઉપયોગ કરે છે જેનું નિયંત્રણ એકજ પ્રશાશીયથી થતું હોય. આ પ્રશાશીય પોતાના આ આંતરિક LANને સાર્વજનિક થતું અટકાવે છે પણ પોતાની સંસ્થા માટે ઉપયોગી એવા યુસરો ને યોગ્યતા પ્રમાણે પ્રવેશ આપે છે. મોટા ઇન્ટ્રા-નેટ ધરાવતી સંસ્થા પોતે ઓછા માં ઓછું એક વેબ-સર્વર ધરાવે છે જેના પર સંસ્થાને લગતી માહિતી પ્રસારિત (મુકવામાં) આવે છે.
એક્ષ્ટ્રા-નેટ સંસ્થા ની એવી બાજુ જેમાં કંપની પોતાના ઉત્પાદ તથા સેવાની પ્રચાર માહિતી, સાર્વજનિક તેમજ પોતાના ગ્રાહક માટે ઉપયોગી માહિતી વિ. પ્રદશિત કરે છે. કંપની ની વેબસાઈટ નો આમાં સમાવેશ કરી શકાય. વિશ્વાસપાત્ર ગ્રાહકો માટે કંપની પોતાના ઇન્ટ્રા-નેટ નો જરૂરી ડેટા શેર કરી શકે છે. ટેકનિકલી એક્ષ્ટ્રા-નેટ ને CAN, MAN, WAN કે બીજા નેટવર્ક તરીકે વર્ગીકૃત કરી શકાય. તેમ છતાં, એક્ષ્ટ્રા-નેટ ને એક LAN તરીકે ન વિચારી શકાય; આ નેટવર્ક ને ઓછા માં ઓછા એક બહારી કનેક્શન જોડે જોડવામાં આવે છે.
ઈન્ટરનેટ
ઈન્ટરનેટ સરકારી, અર્ધ-સરકારી, તાત્વિક, વાણીજ્ય, સાર્વજનિક અને ખાનગી કમ્પ્યુટરો થી જોડાઈ ને બનેલી વિશ્વ વ્યાપક વ્યવસ્થા છે. તે ઈન્ટરનેટ પ્રોટોકોલ સ્યુટ ની નેટવર્ક ટેકનોલોજી પર આધારિત છે. ઈન્ટરનેટ US ડીફેન્સ વિભાગ ના DARPA દ્રારા બનાવેલ ARPANET નું ઉતરાધિકારી છે. ઈન્ટરનેટ વર્લ્ડ વાઈડ વેબ (WWW) અંતર્ગત વાર્તાલાપ માટેનું મુખ્ય અંગ છે. ઈન્ટરનેટના સહભાગીઓ વિવિધ પ્રકારની રીતો, માનદંડ, પ્રોતોકોલ્સ નો ઉપયોગ કરે છે અને ઈન્ટરનેટના દરેક નોડને અનુનય આપવાનું કાર્ય ઈન્ટરનેટ એસાઇન્ડ નંબર્સ ઓથોરીટી (IANA) અને એડ્રેસ રજીસ્ત્રી કરે છે. ઈન્ટરનેટ સેવા પૂરી પાડનાર કંપનીઓ તથા કદાવર વાણીજ્ય ગૃહો પોતાના અનુનય (Address) સમૂહને ઈન્ટરનેટ પર ફેલાવવા BGP (Boarder Gateway Protocol) નો ઉપયોગ કરે છે.
સામાન્ય ગોઠવણી
કમ્પ્યુટર નેટવર્કના પ્રત્યેક નોડ ના પરસ્પર જોડાણની ગોઠવણી નેટવર્કની ભૌમિતિક લાક્ષણિકતા નક્કી કરે છે. સામાન્ય ગોઠવણી જેવીકે : જોકે, કોઈક વખતે નેટવર્કની ગોઠવણી પરથી નેટવર્ક ની ટોપોલોજી નક્કી કરી શકાતી નથી. જેમકે, FDDIના ઉદાહરણમાં RING નેટવર્ક ટોપોલોજી છે પણ ભૌતિક રીતે તે STAR ટોપોલોજીથી જોડાયેલ છે, કારણકે તેના દરેક નોડ તેના પડોશના નોડ જોડે કેન્દ્રીય ઉપકરણની મદદથી જોડાયેલ છે.
ઓવરલે નેટવર્ક
ઓવરલે નેટવર્ક બીજા નેટવર્ક પર બનેલું આભાસી કમ્પ્યુટર નેટવર્ક છે. આ નેટવર્ક માં નોડ આભાસી કે તાર્કિક લીન્કથી જોડાઈ છે, ઓવરલે ટોપોલોજી અન્ડર-લે ટોપોલોજી થી અલગ હોય શકે. દા.ત; ઘણા પિયર-ટુ-પિયર નેટવર્કો ઓવરલે નેટવર્ક છે કારણકે તેઓ ઈન્ટરનેટ પર રહેલી આભાસી રચના ના જોડાણથી બનેલ છે. આરંભમાં ઈન્ટરનેટનું નિર્માણ પણ ટેલીફોન નેટવર્ક પર ઓવરલે હતું. ઈન્ટરનેટએ ઓવરલે નેટવર્કનું આકર્ષક ઉદાહરણ છે; IP લેયર પરના નોડ બીજા નોડ જોડે IP એડ્રેસની મદદથી સીધા જોડાણ માં હોઈ છે જે સંપૂર્ણ જોડાણ વાળું નેટવર્ક બનાવે છે. તેના અંદર રહેલા નેટવર્કને જોઈએ તો તેઓ MESH ટોપોલોજીથી જુદા જુદા સબનેટ વાળા નેટવર્કો વાળી અલગ અલગ ટોપોલોજીઓને (તમે ટેકનોલોજી પણ કહી શકો) જોડે છે. અનુનય પૃથ્થકરણ (Address Resolution) અને માર્ગ-નિર્દેશન (Routing) ની મદદથી સંપૂર્ણ સંયોજિત IP ઓવરલે નેટવર્ક નું નિરૂપણ અન્ડર-લે નેટવર્ક પર થાય છે.
જ્યારથી ટેલીફોન લાઈન સાથે મોડેમ લગાવીને કોમ્પુટરોને જોડવામાં આવ્યા છે ત્યારથી ઓવરલે નેટવર્ક જોવા મળે છે.
ઓવરલે નેટવર્ક નું બીજું ઉદાહરણ ડીસ્ત્રીબ્યુટેડ હાસ ટેબલ (Distributed Hash Table) છે જે નેટવર્કમાં નોડ સાથે ચાવીને જોડે છે. આ કિસ્સામાં IP નેટવર્ક અન્ડર-લે નેટવર્ક છે અને ચાવીથી અનુક્રમિત કોષ્ટક (સમજો નકશો) ઓવરલે નેટવર્ક છે.
ઓવરલે નેટવર્કનું આયોજન ઈન્ટરનેટ માર્ગ-નિર્દેશન સુધારવા માટે પણ થયું છે, જેમકે સેવાની ગુણવત્તા (QoS) હેઠળ ઊંચી માત્રા વાળા માધ્યમો (Streaming Media) ને સુરક્ષિત પહોચાડી શકાય છે. આ કાર્ય પહેલા IntServ, DiffServ અને IP Multicast થી થતા પણ તેનાથી નેટવર્કના દરેક રાઉટરમાં ફેરફાર કરવો પડતો હોવાથી તે વ્યવહારિક રીતે અસ્વીકાર થયો. અને બીજી બાજુ છેવાડા (ઉપભોગતા) ના નોડ પર ઓવરલે નેટવર્ક વધારે ફેલાયું જેમાં ISP ના સહકાર વિના ઓવરલે પ્રોટોકોલ સોફ્ટવેર નો વિનિયોગ થયો. ઓવરલે ઓવરલે નેટવર્ક થી અન્ડર-લે નેટવર્ક માં પેકેટ કેવી રીતે જશે તેનું નિયંત્રણ નથી કરી શકતું પણ બે ઓવરલે નોડ વચ્ચે નિયંત્રણ કરી શકે છે.
નેટવર્ક ઇન્ટરફેસ કાર્ડ (NIC)
નેટવર્ક કાર્ડ, નેટવર્ક ઇન્ટરફેસ કાર્ડ કે NIC કમ્પ્યુટર હાર્ડવેર નો ભાગ છે જે કમ્પ્યુટર ને નેટવર્કીંગ માધ્યમમાં ભૌતિક રીતે જોડે છે. તે MAC-Addressing ની મદદથી નેટવર્કીંગ વ્યવસ્થા માં કમ્પ્યુટરને લો-લેવલનું અનુનય આપે છે. આ MAC-Address અનન્ય હોય છે, જે દરેક NICની નાની સ્મૃતિમાં સંગ્રહિત હોય છે જે બે નોડના અનુનયની વિસંગતતાને ટાળે છે. ઈથરનેટ MAC Address ૬ (છ) ઓકટેક ના બનેલા છે. Mac Address ના અજોડપણ ની વ્યવસ્થા IEEE કરે છે, IEEEએ Mac Addressના પહેલા ૩ (ત્રણ) ઓકટેક ને NIC ઉત્પાદકના નામે કર્યા છે. આ ઉત્પાદકોની યાદી સાર્વજનિક કરવામાં આવી છે. આ યાદી પ્રમાણે મળેલા પ્રથમ ત્રણ ઓકટેક પ્રમાણે દરેક ઉત્પાદકે પોતાના દરેક NICનું અનુનય બનવાનું હોય છે.
રીપીટર અને હબ
રીપીટર એક ઇલેક્ટ્રિક ઉપકરણ છે જે માધ્યમ દ્રારા આવેલી સૂચનાઓ (signals) લે છે તેમાં રહેલી ક્ષતિ(જો હોય તો) તે દુર કરી તેને પાછુ બળવાન બનાવીને આગળ મોકલે છે જેથી તે લાબા અંતર સુધી મોકલે છે. મોટેભાગે ૧૦૦ મીટર થી લાબા ટ્વીસટેડ પૈર વાળા ઈથરનેટ વાયર વચ્ચે આ રીપીટરનો ઉપયોગ થાય છે. એકથી વધારે પોર્ટ ધરાવતા રીપીટર હબ તરીકે ઓળખાય છે. રીપીટર OSI ના પહેલા લેયર ભૌતિક લેયર (Physical Layer) પર કાર્ય કરે છે. રીપીટર સૂચનાઓ (signals) ને પાછુ બનાવવા થોડો સમય લે છે. તેથી એક થી વધુ રીપીટર ધરાવતા નેટવર્કમાં પ્રોપગેશન ડીલે ઉત્પન્ન થાય છે. નેટવર્ક બનાવનારાઓ એ આ સમસ્યાને ઓછામાં ઓછા રીપીટર વાપરીને સુલટાવી છે. (જુઓ ઈથરનેટ ૫-૪-૩નિયમ). આજે રીપીટર અને હબ નું સ્થાન સ્વીચે લઇ લીધું છે અને મોટેભાગે રીપીટરનો ઉપયોગ કોઈ કરતુ નથી.
પુલ (Bridge)
નેટવર્ક બ્રીજ નેટવર્કના બે વિભાગ ને OSI ના બીજા લેયર ડેટા લીંક લેયર પર જોડે છે. જ્યાંથી પ્રસારણ મળ્યું હોઈ તે પોર્ટ છોડી ને બ્રીજ બધા પોર્ટ પર પ્રસારણ કરે છે. હબ કે રીપીટરની જેમ અવ્યવસ્થિતપણે ડેટા ના પ્રવાહ ને કોપી નહિ કરતા તેને Mac Address પ્રમાણે તેના યોગ્ય પોર્ટ પર મોકલે છે. એકવાર બ્રીજ એડ્રેસ ને પોર્ટ સાથે જોડ્યા પછી તેનો પ્રવાહ તે જ પોર્ટ પર મોકલ્યા કરે છે. બ્રીજ પોર્ટના સમૂહ અને અનુનયને જોડવાનું મૂળ અનુનયની બાંધણી (Frame) ના જુદાજુદા પોર્ટથી શીખે છે. એકવાર ફ્રેમ પોર્ટમાંથી નીકળ્યા બાદ, તેના મૂળ અનુનય(Address)નો સંગ્રહ થાય છે અને બ્રીજ માની લે છે કે જે તે Mac Address પોર્ટ સાથે સંકળાયેલ છે. જો કોઈવાર અજ્ઞાત સરનામાં વાળી ફ્રેમ આવેતો તેને બ્રીજ બધા જ પોર્ટ પર મોકલે છે. બ્રિજના ત્રણ પ્રકાર છે :
સ્વીચ (Switch)
નેટવર્ક સ્વીચ એવું ઉપકરણ છે જે OSI લેયર ૨ ના ડેટાગ્રામ (ડેટા કોમ્યુનીકેશન ના ટુકડા(Chunk)) ને તેના પેકેટમાં રહેલા Mac Address પ્રમાણે તેના પોર્ટ વચ્ચે અલગ કરે અને આગળ મોકલે છે. નેટવર્ક સ્વીચ હબથી વિશિષ્ટ છે કારણકે બધા પોર્ટ જોડાયેલા હોવા છતાં માત્ર કોમ્યુનિકેશન માં જરૂરી એવી જ ફ્રેમને આગળ મોકલે છે. સ્વીચ નેટવર્કમાં ટક્કર (colision) અટકાવે છે પણ પોતાને એક પ્રસારણ અવકાશ (Boradcast Domain) તરીકે રજુ કરે છે. સ્વીચ Mac Address પ્રમાણે ફ્રેમને આગળ મોકલે છે. સ્વીચ પોતે ઘણા પોર્ટ ધરાવે છે જેનો ઉપયોગ STAR ટોપોલોજી બનાવવા કે બીજી વધારાની સ્વીચ ને જોડવા (Cascading) માટે થાય છે. ઘણી સ્વીચો વિવિધ સ્તરીય (Multi Layers) હોય છે જે રાઉટરની જેમ લેયર ૩ ના એડ્રેસનું દિશા-નિર્દેશન (Routing Feature) કરવા ઉપરાંત તાર્કિક કાર્યો કરવા ક્ષશમ હોય છે. આજે માર્કેટમાં સ્વીચ શબ્દનો ઉપયોગ છૂટ થી કરાય છે. આજની સ્વીચ રાઉટીગ, ટ્રાફિક લોડ-બેલેન્સીંગ જેવા કાર્યો કરી લે છે.
રાઉટર (Router)
રાઉટર એ OSI લેયર ૩ પર કાર્ય કરતુ સાધન છે જે બે કે તેથી વધુ નેટવર્ક વચ્ચે ડેટાનું આદાન પ્રદાન કરે છે – આ વ્યવહાર કરવા માટે તે નેટવર્કના દરેક પેકેટમાં રહેલી માહિતી નો ઉપયોગ કરે છે. ઘણી પરિસ્થિતિમાં આ માહિતી સાથે રાઉટીંગ ટેબલ બને છે જેને ફોરવર્ડીંગ ટેબલ પણ કહેવાય છે. આ રાઉટીંગ ટેબલનો ઉપયોગથી રાઉટર તેના કયા ઇન્ટરફેસથી ડેટા મોકલવાનું નક્કી કરે છે. (આમાં “Null” ઇન્ટરફેસ જેને “BLACK HOLE” ઇન્ટરફેસ પણ કહેવાય છે તેનો સમાવેશ થાય છે. જે માત્ર ડેટાનું વહન કરે છે તે સિવાય બીજી કોઈ પ્રક્રિયા થતી નથી).
ફાયરવોલ (Firewall)
ફાયરવોલ નેટવર્ક ની સલામતી માટે એક અગત્યનું સાધન છે. ફાયરવોલ મોટેભાગે અસુરક્ષિત અને અજાણ ઉદગમસ્થાન થી નેટવર્કને બચાવે છે. ફાયરવોલ નેટવર્ક માટે આજે વધતા જતા સાયબર હુમલા જેવાકે ડેટાની ચોરી / ફેરફાર, વાયરસનું આરોપણથી વગેરેથી જીવનરક્ષક ની ભૂમિકા ભજવે છે.
નેટવર્કની પ્રદર્શન (કામગીરી)
નેટવર્કનું પ્રદર્શન એક ટેલિકમ્યુનિકેશન્સ તરીકે ગ્રાહક દ્વારા જોઈ ઉત્પાદન સેવા ગુણવત્તા ઉલ્લેખ કરે છે. તે માત્ર એક નેટવર્ક "મારફતે વધુ" જોઇ વિચાર પ્રયાસ તરીકે ન જોઈએ. નીચેની યાદી નેટવર્ક પ્રદર્શન માપવા નેટવર્ક સર્કિટ સ્વીચ્ડ અને પેકેટ સ્વિચ્ડ નેટવર્ક- જેવા ઉદાહરણો છે. જેમકે, એટીએમ તેનો એક પ્રકાર છે. નેટવર્કની કામગીરી માપવા માટે ઘણા વિવિધ રસ્તા છે, દરેક નેટવર્ક નો સ્વભાવ અને ડિઝાઇન અલગ હોઈ શકે છે અને તેને માપવાના માર્ગો તેના પર આધારિત છે; આ એક અવસ્થા સર્કિટ સ્વીચ્ડ નેટવર્કમાં સંક્રમણ આકૃતિઓથી મોડલ ક્યુઇન્ગ(Model Queuing) માટે ઉપયોગ કરી રહ્યા છે. આ આકૃતિઓ નેટવર્ક આયોજક ને પૃથ્થકરણ કરાવે છે નેટવર્ક દરેક અવસ્થામાં કેવી રીતે દેખાવ કરશે, નેટવર્ક શ્રેષ્ઠ રીતે ડિઝાઇન કરવામાં આવશે જેની ખાતરી કરે છે.
નેટવર્ક સલામતી
નેટવર્કીંગ ક્ષેત્રમાં, સુરક્ષાક્ષેત્રે નેટવર્ક વ્યવસ્થાપક દ્વારા અનધિકૃત ઍક્સેસ, દુરુપયોગ, ફેરફાર રોકવા જોગવાઈઓ અને નીતિઓ લાગુ પાડેલ હોય છે જે પોતાના કમ્પ્યૂટર નેટવર્ક ને અજાણ નેટવર્ક સ્રોતોથી  ઉપયોગ થતા અટકાવે છે અથવા તેને મોનીટર કરાય છે. નેટવર્ક સુરક્ષા નેટવર્ક ડેટા, કે જે નેટવર્ક વ્યવસ્થાપક દ્વારા નિયંત્રિત થાય છે જેને ઍક્સેસ ની અધિકૃતતા છે. તે વપરાશકર્તાઓ ID અને પાસવર્ડ અને પરવાનગી આપે છે તેમને અને તેમના સત્તા અંદર માહિતી અને કાર્યક્રમો ઍક્સેસ સોંપાયેલ છે. નેટવર્ક સુરક્ષા વિવિધ કમ્પ્યુટર નેટવર્ક જેવાકે, જાહેર અને ખાનગી વ્યવસાયો, સરકારી, અર્ધ સરકારી કે ખાનગી એજન્સીઓ અને વ્યક્તિઓ વચ્ચે થતી માહિતીના આદાનપ્રદાન પર પોતાનો પ્રભાવ છોડે છે.
નેટવર્ક જોગવાઈ
નેટવર્કના વપરાશકર્તા અને તેના સંચાલકો પોતાના નેટવર્ક માટે અલગ અલગ મંતવ્યો ધરાવે છે. વપરાશકર્તાઓ માટે નેટવર્ક તેમનું કાર્યસ્થળ છે જેમાં તેઓ પોતાના સર્વર કે પ્રિન્ટર સાથે જોડાઈને ડેટા નું આદાન પ્રદાન કરે છે. જયારે નેટવર્ક સંચાલકો આ નેટવર્કના સાધનો સહીત પુરા નેટવર્કને વ્યવસ્થિત રીતે ચલાવવા માટે જવાબદાર હોય છે. નેટવર્ક સંચાલક નેટવર્કને બંને રીતે એટલેકે ભૌતિક અને તાર્કિક રીતે અરસપરસ જોઈ શકે છે. ભૌગોલિક સ્થાન, કેબલ, નેટવર્ક ઉપકરણો (જેમકે રાઉટર, સ્વીચ વગેરે) નો સમાવેશ ભૌતિક સ્થિતિમાં થાય છે. જયારે TCP/IP સ્થાપત્ય (બંધારણ), સબનેટ વગેરે નો તાર્કિક સ્થિતિમાં થાય છે. દાત. એક ઓફીસમાં બે વિભાગના ઉપકરણોને એક જ સ્વીચમાં ભૌતિક રીતે કનેક્ટ કર્યા છે પણ VLAN (Virtual LAN) ટેકનોલોજીની મદદથી તેને બે અલગ અલગ સબનેટમાં વહેચી શકાય.
નેટવર્કના વપરાશકર્તાઓ અને સંચાલકો બંનેને નેટવર્કની વિશ્વાસના વિવિધ અવકાશ અને તેમની લક્ષણીકતા વિષે જાણકારી હોવી જોઈએ. TCP/IP બંધારણવાળા નેટવર્કમાં ઇન્ટ્રા-નેટ એક એન્ટરપ્રાઇસ દ્રારા પોતાના ખાનગી વહીવટ અને પોતાના કર્મચારિયો ની સુવિધા માટે તેને માર્યાદિત રીતે ઈન્ટરનેટ જોડે જોડી દેવામાં આવે છે. આ નેટવર્કનો ઉપયોગ માત્ર અધિકૃત વપરાશકારો (દાત. બિઝીનેસ ભાગીદારો, ગ્રાહકો, કર્મચારિયો વિ.) બહારથી ઈન્ટરનેટ દ્રારા કરી શકે છે.
બિનસત્તાવાર, ઈન્ટરનેટ વપરાશકર્તાઓ, ઔધોગિક સાહસિક એકમો, સરકારી / ખાનગી એકમો અને સામગ્રી પ્રદાતાઓ ISP દ્રારા જોડાયેલ એક સમૂહ છે. એક એન્જિનિયરિંગ દ્રષ્ટિએ, ઇન્ટરનેટ સબનેટ અને તેના મિશ્રણોનો સમૂહ છે, કે જે રજીસ્ટર IP સરનામાઓ બોર્ડર ગેટવે પ્રોટોકોલ ઉપયોગ કરીને બીજા IP સરનામાં પર પહોંચી શકાય છે જેથી માહિતીનો વિનિમય કે વિતરણ થાય છે. ખાસ કરીને, આ સર્વરોના IP Addressને માનવીય નામો સાથે જોડવાનું કે અનુવાદ કરવાનું કાર્ય ડોમેન નેમ સીસ્ટમ (DNS) દ્રારા થાય છે. ઈન્ટરનેટ પર, બિઝનેસ-વ્યાપાર (B2B), બિઝનેસ થી ગ્રાહક (B2C) અને ગ્રાહક થી ગ્રાહક (C2C) સંચાર હોઈ શકે છે. ખાસ કરીને જ્યારે નાણાં અથવા સંવેદનશીલ માહિતીની આપ-લે થાય છે, આ સંદેશાવ્યવહાર માટે પૂરી સંચાર સુરક્ષા સુરક્ષિત હોવી જ જોઈએ. Intranets અને extranets ને સુરક્ષિત ઈન્ટરનેટ પર મૂકી શકાય છે, જે સામાન્ય ઈન્ટરનેટ વપરાશકર્તાઓ અને સંચાલકો સીધીરીતે એક્સેસ કરી શકતા નથી પણ, સુરક્ષિત વર્ચ્યુઅલ ખાનગી નેટવર્ક તકનીક (VPN) ની મદદથી માત્ર અધિકૃત વપરાશકર્તાઓથી થાય છે
શ્રેણી:કમ્પ્યુટર વિજ્ઞાન શ્રેણી:કમ્પ્યુટર નેટવર્ક
જખારીયા
જખારીયા ભારત દેશના પશ્ચિમ ભાગમાં આવેલા ગુજરાત રાજ્યના ચરોતર પ્રદેશમાં આવેલા આણંદ જિલ્લામાં આવેલા આણંદ તાલુકામાં આવેલું એક  ગામ છે. જખારીયા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ડાંગર, બાજરી, તમાકુ, બટાટા, શક્કરીયાં તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
શ્રેણી:આણંદ તાલુકો શ્રેણી:ચરોતર
બાગમતી પ્રાંત (નેપાળ)
thumb|300px| બાગમતી પ્રાંત બાગમતી પ્રાંત (હિંદી:बागमती अञ्चल) નેપાળના મધ્ય ભાગમાં આવેલો એક પ્રાંત છે. આ પ્રાંતનું કુલ ૮ (આઠ) જિલ્લાઓમાં વિભાજન કરવામાં આવેલું છે. આ પ્રાંતની પૂર્વ દિશામાં જનકપુર પ્રાંત, પશ્ચિમ દિશામાં ગંડકી પ્રાંત , ઉત્તર દિશામાં ચીનનો તિબેટ અને દક્ષિણ દિશામાં નારાયણી પ્રાંત આવેલા છે.
નામકરણ
આ પ્રાંતનું નામ અહીંની સ્થાનિક બાગમતી નદીના નામ પરથી પાડવામાં આવેલું છે.
બાગમતી પ્રાંતમાં આવેલા આઠ જિલ્લાઓ
બાગમતી પ્રાંતમાં આવતા જિલ્લાઓ નીચે મુજબના છે. નેપાળ દેશની રાજધાનીનું શહેર કાઠમંડુ પણ આ પ્રાંતમાં આવેલું છે.
સમાન નાગરિક સંહિતા
ભારતની સમાન નાગરિક સંહિતા એ ભારતમાં બહુચર્ચિત નાગરિક કાયદા સંહિતાના ખ્યાલનો ઉલ્લેખ કરતો શબ્દ છે. સમાન નાગરિક સંહિતામાં ધર્મ, જાતિ અને સમુદાયના પરિબળોને ધ્યાનમાં રાખ્યા વગર તમામ લોકો માટે બિનસાંપ્રદાયિક નાગરિક કાયદાઓના સમાન માળખાનો સમાવેશ થાય છે. આ સંહિતા ધર્મ અને જાતિ અને સમુદાયના આધારે વિવિધ વ્યક્તિગત કાયદાઓ હેઠળના નાગરિકોના હકનું સ્થાન લે છે. આવી સંહિતાઓ મોટાભાગના આધુનિક દેશોમાં અસ્તિત્વ ધરાવે છે.
નાગરિક સંહિતા હેઠળ આવરી લેવાયેલા સમાન ક્ષેત્રોમાં મિલકતના અધિગ્રહણ અને સંચાલન, લગ્ન, છૂટાછેડા અને દત્તક લેવાનાં સંબંધિત કાયદાઓનો સમાવેશ થાય છે.
ભારતમાં આ શબ્દનો ઉપયોગ કરવામાં આવે છે, જ્યાં ભારતના બંધારણ દ્વારા તેના નાગરિકો માટે નિર્દેશક સિદ્ધાંત અથવા સિદ્ધ કરવાના ધ્યેય તરીકે સમાન નાગરિક સંહિતા નિર્ધારિત કરવાનો પ્રયત્ન કરવામાં આવ્યો છે.
અંગત કાયદાઓ
ભારતમાં મોટા ભાગના કૌટુંબિક કાયદાઓ જે તે વ્યક્તિઓના સંબંધિત ધર્મ દ્ગારા નક્કી કરાયેલાં હોય છે. હિંદુ, શીખ, જૈન અને બૌદ્ધ હિંદુ કાયદા હેઠળ છે જ્યારે મુ્સ્લિમ અને ખ્રિસ્તીઓને તેઓના પોતાના કાયદાઓ છે. મુસ્લિમ કાયદો શરિયત આધારિત છે. અન્ય ધાર્મિક સમુદાયોના અંગત કાયદાઓને ભારતીય સંસદના કાયદા દ્વારા મર્યાદિત કરાયા છે. અન્ય કાયદાઓ જેવાં કે ફોજદારી કાયદાઓ અને દિવાની કાયદાઓ, પુરાવાઓ, મિલકતની ફેરબદલી, કરવેરા વગેરે જેવા અન્ય કાયદાઓને પણ કાયદાના સ્વરૂપમાં સંહિતાકરણ કરાયા છે.
ઇતિહાસ
સમાન નાગરિક સંહિતા પરની આ ચર્ચા અંગ્રેજોના જમાનાથી ચાલતી આવે છે.
લેક્સ લોસીના ઓક્ટોબર 1840ના અહેવાલમાં ગુનાઓ, પુરાવાઓ, કરાર વગેરે સંબંધી ભારતીય કાયદાના સંહિતાકરણમાં સમાનતા લાવવાની જરૂરિયાત પર ભાર મુકાયો હતો, પરંતુ તેણ ભલામણ કરી હતી કે હિંદુ અને મુસ્લિમનાં અંગત કાયદાને આવા સંહિતાકરણની બહાર રાખવો જોઇએ.
હિંદુ કાયદામાં બે પ્રમુખ વિચારધારા છે, દયાભાગ અને મિતાક્ષર છે. મિતાક્ષર ફરીથી ચાર નાની વિચારધારાઓમાં ઉપવિભાજિત થાય છે. આ સિવાય, સદાચારનો રિવાજ પણ મહત્વનું સ્થાન ધરાવે છે. ધારાકીય પ્રક્રિયા દ્વારા હિંદુ કાયદાને સુધારવાનાં પ્રયત્નો અંગ્રેજોના સમયગાળા દરમિયાન શરૂ થયા હતા. સુધારાઓ જેવાં કે જાતિ અસમર્થતા નાબૂદી ધારો, 1850, હિન્દુ વિધવા પુનઃલગ્ન ધારો-1856, હિંદુ વારસા (સુધારા) ધારો-1929, હિંદુ ગેઇન ઓફ લર્નિંગ ધારો-1930, હિંદુ મહિલાઓનો મિલકતમાં હક ધારો– 1937, હિંદુ વિવાહિત મહિલાના અલગ રહેઠાણ અને ભરણપોષણ હક ધારો, 1946 વગેરે કે જેને પૌરાણિક શાસ્ત્રોના નિયમોથી સંતોષ ન હતો તેઓને રાહત આપવા માટે ઘડવામાં આવ્યાં હતાં. તમામ હિંદુ કાયદાઓને આવરી લેતાં સર્વગ્રાહી કાયદોની વિચારણા કરવા 1941માં હિંદુ કાયદા સમિતિની નિમણૂંક કરવામાં આવી હતી. યુધ્ધના કારણે થોડો સમય સમિતિએ કાર્ય કરવાનું બંધ કરી દીધું હતું. તેને 1944માં સર બી.એન. રાવના ચેરમેન પદ હેઠળ પુનર્જીવીત કરવામાં આવી હતી અને લગ્ન વારસા હક, વાલીપણું અને દત્તક લેવા જેવી બાબતોનું નિયમન કરવા 1955 અને 1956માં પસાર કરાયેલા શ્રેણીબધ્ધ ધારાઓ દ્વારા રાવ સમિતિની ભલામણોનો અમલ કરવામાં આવ્યો હતો. તેમાં હિંદુ લગ્ન ધારો, 1955, હિંદુ વારસા હક ધારો-1956, હિંદુ લઘુમતી અને વાલીપણા ધારો, 1956 અને છેલ્લે હિંદુ દત્તક અને ભરણપોષણ ધારો-1956નો સમાવેશ થતો હતો.
મુસ્લિમોમાં સુન્ની, શીયા, ઇસ્માઇલી, વ્હોરા, ખોજા અને રૂઢિચુસ્ત નહીં તેવા અહેમદીયા વર્ગનો સમાવેશ થાય છે. સુન્નીઓમાં અલગ-અલગ ચાર સંપ્રદાય ધરાવે છે. આ ઉપરાંત કચ્છી મેમણો પણ છે, જેઓએ કેટલાંક અંશે હિંદુઓના વ્યક્તિગત કાયદાઓ જાળવી રાખ્યાં છે. મોટા ભાગના કાયદાઓ ખાસ કરીને ન્યાયતંત્રના ચૂકાદાઓને રદ કરવા અને શરિયત કાયદાને પુનઃસ્થાપિત કરવાં માટે ઘડવામાં આવ્યા છે. પ્રિવી કાઉન્સિલના નિર્ણયને રદ કરવા માટે વકફ વેલિડેશન ધારો, 1913 પસાર કરવામાં આવ્યો હતો. મુસ્લિમ સમુદાયનો વિરોધ ટાળવાના પ્રયાસના ભાગ રૂપે અંગ્રેશ શાસન વખતના સંખ્યાબંધ ધારામાંથી તેમને વિશેષ મુક્તિ આપવામાં આવી હતી. વારસા હક અને વારસા સંબંધિત 1925નો ભારતીય વારસા હક ધારામાંથી મુસ્લિમોને વિશેષ મુક્તિ આપવામાં આવી હતી. મુસ્લિમોમાં સમુદાયમાં કુરાન પર આધારિત જટિલ વારસા પદ્ધતિ હતી. મૂળ ભારતીય વારસા ધારો 1865માં ઘડવામાં આવ્યો હતો અને તેમાં હિંદુઓને પણ મુક્તિ આપવામાં આવી હતી. જોકે આ ધારો આખરે હિંદુઓ પર લાગુ કરવામાં આવ્યો હતો. 1872નો વિશેષ લગ્ન ધારો, જે મૂળભૂત રીતે ધર્મનિરપેક્ષ લગ્ન કાયદો હતો, તેમાં પણ મુસ્લિમોને મુક્તિ આપવામાં આવી હતી. મુસ્લિમોને મુક્તિ આપવાની તમામ માગણીનો સ્વીકાર થયો ન હતો. 1872નો ભારતીય પુરાવા ધારામાં કલમ-112 સામેલ કરાઇ હતી જે બાળકની ઔરસતા સંબંધી છે. મુસ્લિમ કાયદા સાથે સુસંગતન હોવા છતાં આ કલમ બાદમાં મુસ્લિમોને પણ લાગુ કરવાનું જણાયું હતું. વારસા હક, મહિલાઓની વિશિષ્ટ સંપત્તિ, લગ્નો અને લગ્નવિચ્છેદન, વાલીપણું, ભેટ, ટ્રસ્ટની મિલકતો, વકફ વગેરે સંબંધિત દરેક પ્રશ્નો જે શરિયત ની વિરૂદ્ધ હોય તેવા કોઇપણ રિવાજો અને ઉપયોગોને શરિયત કાયદો-1937એ ફગાવ્યા હતા. મુસ્લિમોનો લગ્નવિચ્છેદનો કાયદો- 1939 મહિલાઓને લગ્નવિચ્છેદનો હક આપતો હતો.
ખ્રિસ્તીઓના કિસ્સામાં ભારતીય ખ્રિસ્તી લગ્ન ધારો ઘડવામાં આવ્યો હતો. પરંતુ તે સર્વગ્રાહી ધારો ન હતો.
પારસીઓનો અંગત કાયદો આંશિક રીતે ઘડાયો છે, પરંતુ છૂટાછેડા અને લગ્નવિષયક રાહતો વગેરે બાબતોના ઉકેલ માટેની વ્યવસ્થા પૂરતી નથી.
1950-1985
નહેરુ જેવા નેતાઓ સહિતાના ભારતીય બંધારણના ઘડવૈયાઓ એ વાતે સહમત હતાં કે મુસ્લિમો સહિત વિવિધ ધર્મોના નાગરિકો પર સમાન નાગરિક સંહિતા લાદવામાં આવે તે પહેલાં કેટલાંક અંશે આધુનિકિકરણ જરૂરી છે. આ ઉપરાંત એ પણ ભય હતો કે વિવિધ ધર્મોના અંગત કાયદાઓને અવગણવાનો કોઇપણ પ્રયત્ન ગૃહ યુદ્ધ, મોટા પ્રમાણમાં તોફાનો અને સામાજિક અશાંતિ દર દોરી શકે છે. 1948ના ઘટનાક્રમના સંદર્ભમાં આ સ્વાભાવિક ચિતા ઉભી થઇ હતી કારણકે કોમવાદી મુદ્દાને કારણે ગાંધીજી હત્યા કરવામાં આવી હતી. 1939માં સૈયદ અબ્દુલ લતીફે ભારત માટે આદર્શ બંધારણ લખ્યું ત્યારે તેમણે આ સમસ્યાની અગાઉથી કલ્પના કરી હતી, જેમાં એક કલમનો સમાવેશ કરાયો હતો કે કે “ મુસ્લિમો તેમજ અન્ય લઘુમતિ સમુદાયોના હિતોનું યોગ્ય રીતે રક્ષણ થવું જોઇએ.” ન્યાયતંત્ર અંગેના તેમના લેખમાં તેમણે ટિપ્પણી કરી હતી કે “મુસ્લિમોના અંગત કાયદોનો અમલ મુસ્લિમ ન્યાયાધિશો દ્વારા થવો જોઇએ.’’ જો ઉદાર બંધારણ નહીં આપવામાં આવે ભારતનું વિઘટન થઈ શકે છે તેવી લાગણી રજવાડાઓના વિલિનીકરણથી વધુ તેજ બની હતી, કારણ કે હૈદરાબાદ જેવા કેટલાંક રજવાડાને બળપૂર્વક વિલિન કરવામાં આવ્યા હતા. માત્ર આ પૂર્વભૂમિકામાં જ કોઇપણ વ્યક્તિ ભારતીય બંધારણ અને લઘુમતિઓના હકો અંગેના તેના અભિપ્રાયનું મૂલ્યાંકન કરી શકે છે.
તે સમયે ભારતના નેતાઓ પશ્ચિમી લોકશાહીના નમૂનારૂપ ધર્મનિરપેક્ષ બંધારણ ઇચ્છતા હતાં. જો કે, દેશમાં જે થયું તે પશ્ચિમની ભાવના મુજબ ધર્મનિરપેક્ષ ન હતું. તેના સ્થાને ભારત તેના ધર્મિક સમુદાયો માટે ધર્મ આધારિત કાયદાઓ સાથેનો ‘ધર્મનિરપેક્ષ’ દેશ બન્યો હતો. મુશીર ઉલ- હક્કે જણાવ્યું કે ભારતમાં ‘ધર્મનિરપેક્ષ’ એટલે “ ધર્મની બાબતમાં દરમિયાનગીરી ન કરવી તે”. ભારતમાં ઘણાં ધાર્મિક સમુદાયો છે, જેમાં ખાસ કરીને હિંદુ બહુમતિ, નોંધપાત્ર મુસ્લિમ લઘુમતિ અને નાના પ્રમાણમાં બૌદ્ધ, શીખો, જૈન, ખ્રિસ્તી, યહુદી અને આદિવાસી લોકોનો સમાવેશ થાય છે. સંપૂર્ણપણે ધર્મનિરપેક્ષ રાજ્યની રચના કરવાનો ઉદ્દેશ કલમ-44માં છે, જે જણાવે છે કે “રાજ્યે ભારતના તમામ વિસ્તારમાં નાગરિકો માટે સમાન નાગરિક સંહિતા લાવવાનો પ્રયત્ન કરવાનો રહેશે." જો કે, આ હેતુના પ્રતિસાદ રૂપે કેટલીક કલમો અસ્તિત્વ ધરાવે છે, જેમાં કલમ- 14 છે જે કાયદા સમક્ષ સમાનતાના મૂળભૂત હકની બાંહેધરી આપે છે, કલમ- 15 જે ધર્મ, વંશ, જાતિ, લિંગ અથવા જન્મ સ્થળના આધારે કોઇપણ નાગરિક સામે ભેદભાવ સામે પ્રતિબંધ ફરમાવે છે અને કલમ 25-29 છે જે ધાર્મિક અને સાંસ્કૃતિક સ્વાતંત્ર્ય આપે છે...બંધારણની કલમ 13 જણાવે છે કે બંધારણ અમલના સમયે પ્રવર્તમાન તમામ કાયદા જો તે મૂળભૂત અધિકારોને વિરોધી હશે તેનો કોઇપણ ભોગે રદ કરવાનો રહેશે.આની સાથે સાથે કલમ 372 મુજબ તે પણ જરૂરી બનાવે છે કે “ભારતની સીમામાં પ્રવર્તમાન બધા જ કાયદાઓ આ બંધારણ અમલમાં આવે તે પહેલાં તેને સક્ષમ કાયદા મંડળ અથવા સક્ષમ સત્તામંડળ દ્વારા બદલવામાં આવે અથવા રદ્દ કરવામાં આવે અથવા સુધારો કરવામાં આવે ત્યાં સુધી તે અમલમાં ચાલું રહેશે.”
અહિં પાયાનો વિરોધાભાષ છે. એકબાજુ, બંધારણ અંગત કાયદાનું અસ્તિત્વ ચાલું રાખવાને માન્યતા આપે છે, અને તે કારણોસર કલમ-44 અપેક્ષા રાખે છે કે ભારતમાં હવે પછીના દિવસોમાં સમાન નાગરિક સંહિતા હશે. બીજુ બાજુ, કલમ 14-19 જેવી એવી કેટલીક કલમ અસ્તિત્વ ધરાવે છે કે જે સમાન હકની બાંયધરી આપે છે. વિવિધ સમુદાયના અંગત કાયદાઓ સહજ રીતે અસમાન હોવાથી, મુસ્લિમ કાયદા હેઠળ છૂટાછેડા લીધેલી મહિલાને હિંદુ કાયદા કરતાં અલગ હક મળતા હોવાથી, કલમ-15 અંગત કાયદો ગેરબંધારણીય ઠેરવતો હોય તેમ લાગે છે. વધુમાં, કલમ- 15 મુજબ “ લિંગ”ના આધારે ભેદભાવ કરી શકાશો નથી, પરંતુ મુસ્લિમ અંગત કાયદો ઘણી બાબતમાં અને ખાસ કરીને છૂટાછેડા અને બહુપત્નીત્વના મુદ્દામાં પુરુષોની તરફેણ કરે છે. કાયદા સમક્ષ સમાનતાનો અર્થ આવશ્યક રીતે એવો થાય છે કે મુસ્લિમ મહિલાઓ ચાર પતિ કરી શકે છે. બંધારણમાં આ મુદ્દા વણઉકલ્યા રહ્યા છે.
મુંબઇ, મદ્રાસ અને પંજાબની હાઇકોર્ટે 1952 અને 1968ના અગાઉના ચુકાદાઓ દરમિયાન આ વિરોધાભાસને સમજવામાં ઘણો પ્રયાસ કર્યો હતો. બહુપત્ની પ્રથા સહિતના આ કેસોમાં તારણ ઘણા જ જટિલ હતા. બીજી બાજુ કોર્ટોને લાગ્યું કે કલમ- 372 હેઠળ ‘આજે અસ્તિત્વ ધરાવતા કાયદા’ તરીકે મુસ્લિમ અંગત કાયદાનો સમાવેશ થતો નથી કારણ કે મુસ્લિમ અંગત કાયદાના મૂળ કુરાનમાં રહેલાં છે અને તેથી ‘ધારાસભા દ્ગારા તેને પસાર કરવામાં આવ્યા છે તેવું કહી શકાય નહીં’ આ બાબત એ હકીકતની અવગણના કરે છે કે 1950ના દાયકા બાદ અમલમાં રહેલો એન્ગો-મોહમિદન કાયદો માત્ર કુરાન આધારિત નહીં, પરંતુ શરિયત ધારા આધારિત પણ હતો. બીજી વાત, ન્યાયધિશોને લાગ્યું હતું કે કલમ- 13 અને તેની સમાનતાની જરૂરિયાતે અંગત કાયદાને નાબૂદ કર્યો નથી, કારણ કે જો આવું થયું હોય તો પછી અંગત કાયદાનો અન્ય જગ્યાએ ઉલ્લેખ કરાયો ન હોત. તારણ એ હતું કે કે બંધારણે કલમ-44માં અંગત કાયદાઓને માન્યતા આપી છે, કલમ- 13 માં તેને રદ્દ ગણવામાં આવ્યાં નથી અને આ કલમ- 372 અંગત કાયદાઓને લાગુ પડતી નથી કારણ કે આ કાયદા ધારાસભા દ્વારા ઘડવામાં આવ્યા નથી, પરંતુ ધાર્મિક લખાણોથી પ્રેરણા પામેલા છે. આથી, અંગત કાયદાઓ સમાનતાના કોઇપણ ચુકાદાના દાયરાની બહાર રહ્યાં છે. આ ન્યાયિક વિચારસરણી 1980ના દાયકામાં શાહબાનો કેસ બહાર આવ્યો ત્યાં સુધી અમલમાં રહી હતી.